Document ID: /roh_data/filtered/Billingualer_Corpus_interleaved-de-rm.jsonl.gz/1429

This is a text translated from German to Rumantsch Grischun.
Regierung nimmt Petition "Giù le mani dall'Officina di Bellinzona" entgegen

Die Bündner Regierung hat die im Zusammenhang mit den SBB-Werkstätten in Bellinzona lancierte und vergangene Woche eingereichte Petition "Giù le mani dall'Officina di Bellinzona" zur Kenntnis genommen. In ihrem Antwortschreiben an das Petitionskomitee erklärt die Regierung, dass sie ihren Handlungsspielraum ausschöpfen wird, um Lösungen zur Sicherung von Arbeitsplätzen zu ermöglichen. Des Weiteren hält die Regierung fest, dass sie an den Verhandlungen des runden Tisches teilnimmt und dafür klare Erwartungen geäussert hat. Die Regierung hatte sich zu dieser Teilnahme entschlossen, weil der Kanton Graubünden von der Schliessung des SBB-Werkes Bellinzona stark betroffen wäre. Zahlreiche Mitarbeitende des Werkes Bellinzona wohnen im bündnerischen Moesano.

Die Petition ist in Graubünden im Zusammenhang mit der Tessiner Volksinitiative "Giù le mani dalle Officine: per la creazione di un polo tecnologico-industriale nel settore del trasporto pubblico" gestartet und schliesslich mit über 1'000 Unterschriften am 13. Mai 2008 bei der Bündner Regierung eingereicht worden. Die Regierung unterstützt die grundsätzlichen Anliegen der Petenten.

Aus Gemeinden und Regionen

Bonaduz: Die an der Urnenabstimmung der Gemeinde Bonaduz vom 30. März 2008 beschlossene Teilrevision der Gemeindeverfassung wird genehmigt.

Castaneda: Die an der Gemeindeversammlung der Gemeinde Castaneda vom 16. April 2008 beschlossene Teilrevision der Gemeindeverfassung wird genehmigt.

Schnaus: Die an der Gemeindeversammlung der Gemeinde Schnaus vom 11. April 2008 beschlossene Teilrevision der Gemeindeverfassung wird genehmigt.

Selma: Die an der Gemeindeversammlung der Gemeinde Selma vom 30. März 2008 beschlossene Teilrevision der Gemeindeverfassung wird genehmigt.

Kantonsbeiträge an verschiedene Institutionen

Humanitäre Hilfe: Der Caritas Schweiz wird zu Gunsten der Nothilfe-Aktion für die Flutopfer in Burma ein Beitrag von 20'000 Franken ausgerichtet.

Alters- und Pflegeheim Oberengadin, Samedan: Dem Kreis Oberengadin als Träger des Alters- und Pflegeheims Oberengadin in Samedan wird für den Lifteinbau und den Umbau im Heim ein Kantonsbeitrag von maximal 375'000 Franken zugesichert.

Zukünftige Tourismusorganisation Viamala: Der zukünftigen Tourismusorganisation (zTO) Viamala wird an die Transformationskosten ein Beitrag von 175'500 Franken zugesichert.

Prättigau Tourismus: Der Prättigau Tourismus GmbH wird an die Transformationskosten zur Bildung einer zukünftigen Tourismusorganisation (zTO) ein Beitrag von 170'000 Franken zugesichert.

Kulturförderung: Die Regierung hat für die Förderung von 18 kulturellen Veranstaltungen und Werken Beiträge von insgesamt 274'500 Franken gesprochen

Gremium: Regierung

Quelle: dt Standeskanzlei Graubünden

Data: 22.05.2008

La regenza retschaiva la petiziun "Betg tutgar il lavuratori a Bellinzona"

La regenza grischuna ha prendì enconuschientscha da la petiziun "Betg tutgar il lavuratori a Bellinzona" ch'è vegnida lantschada en connex cun ils lavuratoris da las viafiers federalas a Bellinzona e ch'è vegnida inoltrada l'emna passada. En sia resposta al comité da petiziun declera la regenza ch'ella veglia trair a niz cumplainamain sia libertad d'agir per pussibilitar soluziuns che duain segirar plazzas da lavur. Plinavant menziunescha la regenza ch'ella sa participeschia a las tractativas da la maisa radunda e ch'ella haja exprimì cleras aspectativas en chaussa. La regenza era sa decidida da sa participar a la maisa radunda, perquai ch'il chantun Grischun fiss pertutgà fermamain, sch'il lavuratori da las viafiers federalas a Bellinzona vegniss serrà. Numerusas collavuraturas e numerus collavuraturs dal lavuratori a Bellinzona abitan en il Moesano, pia en il Grischun.

La petiziun è vegnida lantschada en il Grischun en connex cun l'iniziativa dal pievel tessinaisa "Betg tutgar ils lavuratoris: per la creaziun d'in center tecnologic-industrial en il sectur dal transport public" ed è la finala vegnida inoltrada ils 13 da matg 2008 a la regenza grischuna cun passa 1'000 suttascripziuns. La regenza sustegna las pretensiuns generalas da las petentas e dals petents.

Da vischnancas e da regiuns

Panaduz: La revisiun parziala da la constituziun communala da la vischnanca da Panaduz, ch'è vegnida concludida a la votaziun a l'urna dals 30 da mars 2008, vegn approvada.

Castaneda: La revisiun parziala da la constituziun communala da la vischnanca da Castaneda, ch'è vegnida concludida da la radunanza communala ils 16 d'avrigl 2008, vegn approvada.

Schnaus: La revisiun parziala da la constituziun communala da la vischnanca da Schnaus, ch'è vegnida concludida da la radunanza communala ils 11 d'avrigl 2008, vegn approvada.

Selma: La revisiun parziala da la constituziun communala da la vischnanca da Selma, ch'è vegnida concludida da la radunanza communala ils 30 da mars 2008, vegn approvada.

Contribuziuns chantunalas a differentas instituziuns

Agid umanitar: A la Caritas da la Svizra vegn pajada ina contribuziun da 20'000 francs a favur da l'acziun d'agid d'urgenza per las victimas da las inundaziuns en Burma.

Chasa da persunas attempadas e da tgira da l'Engiadin'ota, Samedan: Al circul da l'Engiadin'ota sco instituziun ch'è responsabla per la chasa da persunas attempadas e da tgira da l'Engiadin'ota a Samedan vegn garantida ina contribuziun chantunala da maximalmain 375'000 francs per installar in ascensur e per midar la construcziun entaifer la chasa da dimora.

Organisaziun turistica futura Viamala: A l'organisaziun turistica futura (OTF) Viamala vegn garantida ina contribuziun da 175'500 francs als custs da transfurmaziun.

Partenz turissem: A la ScRL Partenz turissem vegn garantida ina contribuziun da 170'000 francs als custs da transfurmaziun per furmar in'organisaziun turistica futura (OTF).

Promoziun da la cultura: La regenza ha concedì contribuziuns da totalmain 274'500 francs per promover 18 occurrenzas ed ovras culturalas.

Gremi: regenza

Funtauna: rg chanzlia chantunala dal Grischun

Data: 22.05.2008